77 ຄົນເສຍຊີວິດ ໃນເຫດ ເຮືອບິນຕົກ ທີ່ອິຣ່ານ
ສືມວນຊົນອິຣ່ານກ່າວວ່າ ມີຫລາຍເຖິງ 77 ຄົນເສຍຊີວິດ ຍ້ອນເຮືອບິນຕົກ ໃນພາກຕາເວັນຕົກສຽງເໜືອຂອງອິຣ່ານ.
ສື່ມວນຊົນອິຣ່ານ ກ່າວວ່າ ປະຊາຊົນຈໍານວນຫລາຍເຖິງ 77 ຄົນເສຍຊີວິດໃນວັນອາທິດວານນີ້ ເວລາເຮືອບິນໂດຍສານຂອງສາຍການບິນ Air Iran ເກີດອຸບັດເຫດຕົກລົງຈາກດິນຟ້າອາກາດບໍ່ດີ ໃນພາກຕາເວັນຕົກສຽງເໜືອຂອງປະເທດ ທາງການອິຣ່ານກ່າວວ່າ ໃນວັນຈັນມື້ນີ້ ພວກຊ່ອຍກູ້ໄພຍັງຊອກຫາຄົນໂດຍສານຄົນນຶ່ງໃນບັນດາຜູ້ໂດຍສານ 106 ຄົນ ທີ່ຢູ່ໃນເຮືອບິນ ເວລາເຮືອບິນເກີດອຸບັດເຫດຕົກລົງນັ້ນ ທ່ານ Mahmoud Mozaffar ຫົວໜ້າສະພາຈັນສ້ຽວ ຂອງອິຣ່ານ ກ່າວຕໍ່ໂທລະພາບແຫ່ງລັດໃນວັນອາທິດ ວານນີ້ວ່າ ເຮືອບິນລໍານີ້ເກີດອຸບັດເຫດຕົກລົງຫລັງຈາກ ພະຍາຍາມລົງຈອດສຸກເສີນໃກ້ໆກັບເມືອງ Urumiyeh ຫ່າງຈາກນະຄອນຫລວງກຸງເຕຮະຣ່ານໄປທາງກໍ້າຕາເວັນ ຕົກສຽງເໝືອຂອງປະເທດ 700 ຫລັກກິໂລແມັດ ບັນດາເຈົ້າໜ້າທີ່ອິຣ່ານ ກ່າວວ່າ ພວກຄົນໂດຍສານບາງຄົນລອດຊີວິດໂດຍໄດ້ຮັບບາດເຈັບ ເລັກນ້ອຍ ແລະພວກຄົນໂດຍສານອື່ນໆຕ້ອງໄດ້ໄປຮັບການປິ່ນປົວທີ່ໂຮງໝໍ ມີພວກລູກ ເຮືອປະຈໍາເຮືອບິນລໍານີ້ຢ່າງນ້ອຍ 10 ຄົນ ກ່ອນໜ້ານີ້ ສື່ມວນຊົນອິຣ່ານ ໄດ້ແຈ້ງລາຍງານໃຫ້ຊາບຕ່າງກັນກ່ຽວກັບຈໍານວນຜູ້ຄົນຢູ່ ໃນເຮືອບິນໂດຍສານ Boeing ຮຸ່ນ 727 ລໍານີ້ ຊຶ່ງທ່ານ Mozaffar ກ່າວວ່າ ເຮືອບິນ ລໍານີ້ ໄດ້ຕົກແຕກຫັກອອກເປັນທ່ອນໆ ແຕ່ບໍ່ໄດ້ລະເບີດຂຶ້ນເວລາມັນຕົກລົງໃນຟາມ ແຫ່ງນຶ່ງໃກ້ໆກັບເມືອງ Urumiyeh ນັ້ນ ເຮືອບິນລໍານີ້ກໍາລັງບິນອອກຈາກກຸງເຕຮະຣ່ານໄປ ເວລາມັນເກີດອຸບັດເຫດຕົກລົງນັ້ນ ຍັງບໍ່ ເປັນທີ່ຈະແຈ້ງເທື່ອວ່າ ແມ່ນຫຍັງພາໃຫ້ເຮືອບິນລໍານີ້ເກີດອຸບັດເຫດຕົກລົງກັນແທ້ ຫິມະຕົກ ໜັກແລະໝອກກຸ້ມໄດ້ເປັນອຸບປະສັກກິດກັນຕໍ່ຄວາມພະຍາຍາມໃນການຊ່ອຍກູ້ໄພຄັ້ງນີ້ ອິຣ່ານໄດ້ປະສົບກັບອຸບັດເຫດທາງອາກາດຈໍານວນນຶ່ງມາໃນຫວ່າງບໍ່ດົນຜ່ານມານີ້ ຊຶ່ງ ສ່ວນໃຫຍກໍມັກເປັນດ້ວຍພວກເຮືອບິນທ່ີເກົ່າແກ່ ແລະຮັກສາບົວລະບັດບໍ່ດີ ການລົງໂທດຂອງສະຫະລັດຕໍ່ອິຣ່ານ ແມ່ນຫ້າມບໍ່ໃຫ້ອິຣ່ານຊື້ເຮືອບິນໃໝ່ຫລືເຄື່ອງອາໄຫລ່ເຮືອບິນຕ່າງໆຈາກປະເທດຝ່າຍຕາເວັນຕົກໄດ້